## Rješenje kojim se trgovačkom društvu PODRAVKA d.d., Koprivnica, odobrava prospekt o izdavanju obveznica javnom ponudom, u nematerijaliziranom obliku, na ime

### NN 51/2006 (8.5.2006.), Rješenje kojim se trgovačkom društvu PODRAVKA d.d., Koprivnica, odobrava prospekt o izdavanju obveznica javnom ponudom, u nematerijaliziranom obliku, na ime

# Hrvatska agencija za nadzor financijskih usluga

**1232**

Sukladno odredbama članka 15. stavka 1. točke 4. alineje 1. i članka 8. stavka
1. Zakona o Hrvatskoj agenciji za nadzor financijskih usluga (»Narodne novine«,
broj 140/05), članka 22. stavka 4. i članka 96. stavka 4. Zakona o tržištu
vrijednosnih papira (»Narodne novine«, broj 84/02), na temelju zahtjeva
trgovačkog društva PODRAVKA d.d., Koprivnica, A. Starčevića 32, za odobrenje
prospekta o izdavanju obveznica javnom ponudom i odobrenje objavljivanja
podataka prilikom uvrštenja obveznica u prvu kotaciju Zagrebačke burze d.d.
Zagreb, Uprava Hrvatske agencije za nadzor financijskih usluga, na sjednici
održanoj dana 27. travnja 2006. godine, donijela je

## RJEŠENJE

1. Trgovačkom društvu PODRAVKA d.d., Koprivnica, A. Starčevića 32, odobrava se
prospekt o izdavanju obveznica javnom ponudom, u nematerijaliziranom obliku, na
ime, u ukupnom iznosu od 375.000.000,00 kn, u denominaciji od 1 kn, dospijeća
2011. godine.
2. Trgovačkom društvu PODRAVKA d.d., Koprivnica, A. Starčevića 32, odobrava se
objavljivanje podataka iz prospekta iz točke 1. ovog Rješenja, prilikom
uvrštenja obveznica u prvu kotaciju Zagrebačke burze d.d., Zagreb, a nakon što
Hrvatskoj agenciji za nadzor financijskih usluga u roku 7 dana od isteka roka za
uplatu obveznica, dostavi obavijest o broju i postotku upisanih i uplaćenih
obveznica te osobama koje su upisale i uplatile obveznice.
3. Ovo Rješenje objaviti će se u »Narodnim novinama«.

```
Obrazloženje
```

Trgovačko društvo PODRAVKA d.d., Koprivnica, A. Starčevića 32 (u daljnjem
tekstu: Izdavatelj), podnijelo je dana 31. ožujka 2006. godine, Zahtjev za
odobrenje prospekta o izdavanju obveznica javnom ponudom i odobrenje
objavljivanja podataka prilikom uvrštenja obveznica u prvu kotaciju Zagrebačke
burze d.d., Zagreb, a dana 21. i 24. travnja 2006. godine, dopunu toga Zahtjeva,
sukladno odredbama Zakona o tržištu vrijednosnih papira (u daljnjem tekstu:
Zakon) i Pravilnika o sadržaju zahtjeva i prilozima za odobrenje prospekta i
skraćenom prospektu (»Narodne novine«, broj 118/03, u daljnjem tekstu:
Pravilnik).
Sukladno Odluci Uprave Izdavatelja o izdanju korporativnih obveznica, od 19.
prosinca 2005. godine, Izdavatelj izdaje obveznice, javnom ponudom, u
nematerijaliziranom obliku, na ime, u ukupnom nominalnom iznosu od
375.000.000,00 kn u denominaciji od 1 kn, dospijeća 2011. godine.
Razdoblje upisa traje 5 radnih dana od dana objave javnog poziva na upis u
dnevnim novinama.
Izdavatelj je uplatio administrativnu pristojbu i naknadu, sukladno Odluci o
vrsti i visini administrativnih pristojbi i naknada Hrvatske agencije za nadzor
financijskih usluga (»Narodne novine« br. 33/06).
U provedenom postupku utvrđeno je da su Zahtjevu Izdavatelja za odobrenje
prospekta o izdavanju obveznica javnom ponudom i za odobrenje objavljivanja
podataka prilikom uvrštenja obveznica u prvu kotaciju Zagrebačke burze d.d.
Zagreb, priloženi svi prilozi propisani Zakonom i Pravilnikom i da podneseni
Prospekt sadrži sve podatke u skladu s odredbama članka 21. Zakona, te da isti
podaci mogu biti objavljeni prilikom uvrštenja obveznica u prvu kotaciju
Zagrebačke burze d.d., Zagreb.
Ocjenjujući utvrđeno činjenično stanje, Agencija smatra da su ispunjeni uvjeti
za odobrenje prospekta o izdavanju obveznica Izdavatelja javnom ponudom i
odobrenje objavljivanja podataka prilikom uvrštenja obveznica u prvu kotaciju
Zagrebačke burze d.d. Zagreb, te je sukladno odredbama članka 22. stavka 4. i
članka 96. stavka 4. Zakona, riješeno kao u točkama 1. i 2. izreke.
Na temelju odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«, pa je
stoga odlučeno kao u točki 3. izreke.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku 30 dana od dana
primitka ovog rješenja, sukladno odredbi članka 19. stavka 2. Zakona o Hrvatskoj
agenciji za nadzor financijskih usluga.

Klasa: UP/I-450-08/06-11/12
Urbroj: 326-101/06-5
Zagreb, 27. travnja 2006.

Predsjednik Uprave
**Ante Samodol,** v. r.

Rješenje, NN 51/2006-1232
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)